ΓΡΑΠΤΗ ΕΡΩΤΗΣΗ E-2981/00

υποβολή: Armando Cossutta (GUE/NGL) προς την Επιτροπή

(20 Σεπτεμβρίου 2000)

Θέμα: Τυπικά ιταλικά προϊόντα και κοινοτικοί κανόνες

Ένας σημαντικός οικονομικός πόρος όπως εκείνος των ιταλικών τυπικών προϊόντων, βρίσκεται σήμερα σε σοβαρό κίνδυνο εξ αιτίας των κοινοτικών κανόνων σε θέματα διατροφής οι οποίοι είναι αυθαίρετα περιοριστικοί.

Τα τυπικά περιθωριακά προϊόντα, αντλούν το κύρος και την ποιότητά τους από τα συστατικά και τους τρόπους με τους οποίους παραδοσιακά παράγονται. Οι μέθοδοι παραγωγής είναι παλαιοί και οπωσδήποτε μία μεταβολή τους θα οδηγούσε σε ένα προϊόν ευτελές και εκφυλισμένο από τα αρχικά οργανοληπτικά χαρακτηριστικά του που προσδιορίζουν την ιστορική του αξία και την αξία αγοράς του.

Τα τυπικά προϊόντα δεν φθάνουν ούτε το 10 % της γεωργικής ιταλικής παραγωγής, δημιουργούν όμως μία αγορά που απασχολεί 300 000 περίπου εργαζομένους με ακαθάριστο εσωτερικό προϊόν ύψους 12 000 δισεκατομμυρίων λιρετών. Είναι επομένως αναμφισβήτητο ότι μία κρίση της αγοράς αυτής θα δημιουργούσε σοβαρά προβλήματα από πλευράς απασχόλησης όπως επίσης και οικονομικά, πέραν της ισοπέδωσης του γούστου καταργώντας γεύσεις και την ελεύθερη επισιτιστική επιλογή.

1. Δεν θεωρεί η Επιτροπή ότι η ρύθμιση των παραγωγικών διαδικασιών ορισμένων τροφίμων πρέπει να λαμβάνειπόψη και τη μοναδικότητα και τον εξαιρετικό χαρακτήρα των ιδίων;

2. Σε ένα κλίμα ξεχυλίζουσας παγκοσμιοποίησης και τυποποίησης προς τα κάτω, δεν θεωρεί η Επιτροπή ότι η προστασία της τυπικότητας ενός προϊόντος είναι παράγοντας πολιτισμού εκτός από οικονομικό και παράγοντα απασχόλησης;

3. Ποιές τροποποιήσεις προτίθεται να επιφέρει η Επιτροπή στους κανονισμούς της προκειμένου να μην εξαλειφθούν δια παντός οι περιθωριακές παραγωγές;

Απάντηση του κου Fischler εξ ονόματος της Επιτροπής

(25 Οκτωβρίου 2000)

Προτείνοντας στο πλαίσιο της μεταρρύθμισης της κοινής γεωργικής πολιτικής τη λήψηπόψη των ποσοτικών απόψεων της γεωργικής παραγωγής, η Επιτροπή εξασφάλισε όχι μόνο ένα μέλλον στην ιδιοτυπία και στις μεθόδους παραγωγής, αλλά έδωσε επίσης απάντηση στις προσδοκίες των καταναλωτών οι οποίοι προσελκύονται όλο και περισσότερο από προϊόντα ειδικού χαρακτήρος και ταυτότητας.

Με τους κανονισμούς (ΕΟΚ) αριθ. 2081/92 του Συμβουλίου, της 14ης Ιουλίου 1992, σχετικά με την προστασία των γεωγραφικών ενδείξεων και των ονομασιών προέλευσης γεωργικών προϊόντων και τροφίμων(1) καθώς και του κανονισμού (ΟΕΚ) αριθ. 2082/92 του Συμβουλίου, της 14ης Ιουλίου 1992, σχετικά με τις βεβαιώσεις ιδιοτυπίας των γεωργικών προϊόντων και των τροφίμων(4), είναι δυνατή πλέον η ταυτοποίηση και η προστασία με σήματα ποιότητας της γεωργικής παραγωγής, η οποία έχει ως στόχο την ποιότητα ιδίως μέσω της χρήσης συγκεκριμένων συστατικών και του παραδοσιακού τρόπου παρασκευής.

Η Επιτροπή συμφωνεί με το Αξιότιμο Μέλος του Κοινοβουλίου σχετικά με το γεγονός ότι σε μία εποχή τυποποίησης, η διαφύλαξη τυπικών προϊόντων που συνδέονται με την περιοχή δεν είναι μόνο ευνοϊκή για την αγροτική οικονομία αλλά και σημαντική για την αγροτική ανάπτυξη. Η χορήγηση ενός ειδικού καθεστώτος στις τυπικές παραγωγές επιτρέπει την προαγωγή μιας διαφοροποιημένης γεωργίας και την στήριξη, κατά τον τρόπο αυτό, ενός βιώσιμου αγροτικού ιστού στο σύνολο της κοινοτικής επικράτειας. Έτσι, προστατεύονται οι παραδόσεις και τα πολιτισμικά στοιχεία ορισμένων γεωγραφικών περιοχών

Όσον αφορά τις τροποποιήσεις που προτίθεται να επιφέρει η Επιτροπή στηνφιστάμενη νομοθεσία, πρέπει να επιβεβαιωθεί εκ νέου ιδίως ότι η Κοινότητα πρέπει να επιδείξει τα πρότυπα γεωργικής ανάπτυξής της και πρέπει να αξιοποιήσει τις περιοχές της μαζί με τα προϊόντα τους. Το θέμα αυτό παίζει πρωτεύοντα ρόλο στις διαπραγματεύσεις που διεξάγονται στον Παγκόσμιο Οργανισμό Εμπορίου. Η Κοινότητα έχει ως σκοπό ναποστηρίξει τη δημιουργία ενός πολυμερούς καταλόγου για όλα τα γεωργικά προϊόντα που παρουσιάζουν ειδικό δεσμό με τον τόπο παραγωγής.

Η Επιτροπή γνωρίζει ότι ορισμένα στοιχεία της νομοθεσίας που αφορά τηνγιεινή τροφίμων θεωρήθηκαν σε ορισμένα κράτη μέλη ωςπερβολικά αυστηρά σε σχέση με την παραγωγή παραδοσιακών τροφίμων. Οι κανόνες για τηνγιεινή τροφίμων καθορίζονται από την οδηγία του Συμβουλίου 93/43/ΕΟΚ, της 14ης Ιουνίου 1993, σχετικά με την γενικήγιεινή τροφίμων(2) που ισχύει από το 1995. Εν τούτοις, στις 14 Ιουλίου 2000, η Επιτροπή εξέδωσε μια σειρά προτάσεων που έχουν ως στόχο την παγιοποίηση και την απλοποίηση τωνφιστάμενων κανόνωνγιεινής τροφίμων(3). Οι προτάσεις αυτές, μόλιςιοθετηθούν, θα δώσουν, στο πλαίσιο της επικουρικότητας, μία δυνατότητα για τα κράτη μέλη να προσαρμόσουν τις απαιτήσειςγιεινής προκειμένου να ληφθούνπόψη οι παραδοσιακές μέθοδοι παραγωγής. Το γεγονός αυτό προσφέρει ευελιξία και αντιπροσωπεύει ένα μέσο για τα κράτη μέλη να συντονίσουν τις απαιτήσεις όσον αφορά τηνγιεινή τροφίμων κατά τρόπο ώστε να προσαρμοστούν τέλεια προς τις ανάγκες του σχετικού κλάδου.

(1) ΕΕ L 208 της 24.7.1992.

(2) ΕΕ L 175 της 19.7.1993.

(3) COM(2000)438 τελικό.

(4) ΕΕ L 208 της 24.7.1992.